  Наталья Тетерина Удмурт кырӟанъя «Элькуновидение-2018» вожвылъяськонын Глаз ёрослэсь данзэ утись Юрий Князев эктытӥсь кырӟанэз быдэстоз. Со сярысь ивортодэтъя «Удмуртия» агентстволы со ачиз вераз. Кырӟась та конкурсэ 2015-тӥ арын пыриськиз ни. Соку кырӟанэз аслаз ӧй вал, нош туэ Любовь Куртеевалэн кылъёсызлы Юрий Князев ачиз крезьгур гожтӥз. Кырӟан юри «Элькуновиденилы» кылдытэмын. Таяз радэ текст мон шедьтӥ, нош крезьгурзэ ачим кылдытӥ. Келем аръёсты лыдэ басьтыса, ми малпамы эктон уровене потыны но кырӟанэз эктон характерен лэсьтыны. <…> Элькуновидениез» но удмурт эстрадаез чакласа, ми валамы, удмурт калык кырӟаны но, эктыны но яратэ. Арганлэсь палэнскемзы нокызьы но уг поты. Соин ик луоз фонограмма, нош задор мылкыд мед луоз шуыса, эшшо кык эшъёсме-арганчиосты чортэме потэ, Юрий Князев, Глаз ёросысь кырӟасьПусъём, крезьгур - Юрий Князевлэн ӧнерез луэ, со Глаз ёросысь лулчеберетъя юртын тырше. Нуналлы быдэ концертъёс сётэмен валче, кырӟасьлэн конкурсэ дасяськыны дырыз сокем трос ӧвӧл, соин ик котькуд ваньмон минутсэ со «Элькуновиденилы» висъя. Мон понна али валтӥсез – кырӟан мед кельшоз шуыса. Тулкымъяськон одно ик вань. Куке мурт сцена, мон котьку тулкымъяськисько. Мыным потэ, мон сцена вылын опыттэм муртъёслэсь юнгес тулкымъяськисько шуыса Юрий Князев, Глаз ёросысь кырӟасьВатсалом, «Элькуновидение» конкурсэ куриськонъёсты кутон йылпумъяськиз ни. Кырӟанъя вожвылъяськонэ пыриськыны мылкыд каризы 21 ёросъёсысь но каръёсысь кырӟасьёс. Соосын тодматскыны татын луоз. Тодэ вайытом, 6-тӥ коньывуонэ «Мынам Удмуртие» телерадиокомпаниын куриськон сётэм вань коллективъёсты но нимаз кырӟасьёсты учкозы. Тужгес кужмооссэ, тунсыкооссэ кыкетӥ люкетаз лэзёзы, со 20-тӥ коньывуонэ «Аксион» культура дворецын ортчоз. Собере 12 устоосыз конкурслэн финалаз потозы, со 4-тӥ шуркынмонэ телеканаллэн меӵак эфираз мыноз. Тегъёс: Лулчеберет Удмуртия Глазкар кырӟан Элькуновидение  